text: Люба Пашова от БНТ ще е кандидат-депутат, Юлиана Дончева я заменя на екрана - Медия и реклама - Новини Бг
  17 март 2021 14:39
  Предаването "Извън играта" по БНТ1 ще има нов водещ. Промяната се налага, след като Люба Пашова прие да влезе в битката за кандидат-депутат. Тя е листите на ГЕРБ-СДС Съюзът на демократичните сили (СДС) е българска дясна политическа партия, наследник на в Кюстендил и е поставена под номер 4. Нейното място на екрана ще заеме Юлиана Дончева.
  "Скъпи приятели, знаете, че приех предизвикателство, заради което в дните до 4- ти април, няма да мога да се срещам с вас в "Извън играта". Предаването, обаче, днес се завръща на екрана на БНТ 1 и аз моля за вашето внимание и подкрепа към Юлиана Дончева - добре познато лице и водещ с дългогодишен опит. Общата ни снимка, както се вижда, е от далечната 2001 година, но поне в отношението към това, което правим с любов, не сме се променили", написа във фейсбук Люба Пашова.
  Тя публикува и снимка с Юлиана. Двете се познават от години.
  Пашова има над 20 години журналистически опит. Тя е автор и на няколко книги. Взимала е интервю от едни от най-известните спортни и светски личности.
  Юлиана Дончева пък също има богат опит в телевизията. Тя се изявяваше и на политическата сцена за известно време.